Räjähdys tapahtui junassa Länsi-Lontoossa. Loukkaantuneiden määrä on Brittilehti Sunin mukaan noin 20.

Lontoon metrossa on tapahtunut räjähdys, kertovat useat brittilehdet. Reutersin mukaan räjähdys tapahtui junassa Länsi-Lontoossa sijaitsevalla Parsons Greenin metroasemalla. Viranomaiset saivat hälytyksen tapahtuneesta kello 8.21 aamulla. Metroasema on suljettu.

Suora lähetys tapahtumapaikalta jutun alussa olevalla videolla.

Mediatietojen mukaan räjähdys olisi aiheuttanut palovammoja useiden matkustajien kasvoihin.

Sun-lehden mukaan Lontoon metroräjähdyksessä on loukkaantunut noin 20 ihmistä.

Metron mukaan junassa olisi räjähtänyt ”valkoinen säiliö”.

Sosiaalisessa mediassa on levitetty alla olevaa kuvaa, jonka väitetään esittävän räjähdettä. Jos kuva ei näy, voit katsoa sen myös täältä.

” Work colleague was on district line train at Parsons Green when bag exploded #london pic.twitter.com/1yXOsFVAJ1— Andy Webb (@andyjohnw) 15. syyskuuta 2017

Kuvan perusteella räjähdys ei vaikuta olleen erityisen voimakas.

Erikoisvarusteiset poliisit partioivat metroaseman edustalla.­

Lontoon poliisi kertoo Twitterissä olevansa tietoinen asiasta, mutta ei kommentoi enempää toistaiseksi. Lontoon ambulanssipalvelu puolestaan kertoo toimittaneensa useita yksiköitä paikan päälle.

Metroasema sijaitsee läntisessä Lontoossa.­

Paikalle saapui runsaasti hälytysajoneuvoja.­

Parsons Greenin asema on toistaiseksi suljettu, ja metroliikenne on keskeytetty Earls Courtin ja Wimbledonin asemien välisellä rataosuudella. Lontoon poliisi on kehottanut ihmisiä välttämään liikkumista Parsons Greenin metroaseman läheisyydessä.

Paikalla on poliisin terrorismin vastainen yksikkö.

Britannian pääministeriä Theresa Mayta pidetään tilanteen tasalla, kertoo uutistoimisto Reuters.

Oletko paikalla? Lähetä kuva tai ota yhteyttä Ilta-Sanomien toimitukseen, puh. +358 9 122 3420, uutiset@is.fi, kuvat@is.fi.